**Pályázatok**

Aktuális uniós kulturális pályázatokról itt tájékozódhat:

<http://www.palyazat.gov.hu/>

**Művészeti pályázatok:**

* EMMI-s pályázatok
	+ Filmes pályázatok („art” mozihálózat digitális fejlesztése; az „art” mozik támogatása; az „art” filmek forgalmazásának támogatása)
	+ Előadó-művészet rendszeres pályázatai (lebonyolító: az NKA) <http://www.nka.hu/emmifkp>
* NKA illetékes szakkollégiuma honlapján található aktuális pályázati lehetőségek. Az aktuális pályázatokról, illetve a korábbi pályázatok eredményeiről az [NKA honlapján](http://www.nka.hu/) lehet tájékozódni.
* A [Magyar Művészeti Akadémia (MMA)](http://www.mma.hu/palyazatok) aktuális pályázati lehetőségei, egyedi támogatásai.
* A Magyar Nemzeti Filmalap NZrt. [állandó pályázatai](http://filmalap.hu/index.php?option=com_content&view=article&id=115&Itemid=55), [döntései](http://filmalap.hu/index.php?option=com_content&view=category&layout=blog&id=37&Itemid=62) .
* A Médiaszolgáltatás-támogató és Vagyonkezelő Alap (MTVA) [aktuális pályázatai](http://www.tamogatas.mtva.hu/index.php?p=palyazatok&act=lst&t=1&mid=36&m1=34&m2=36) .

**Közművelődési érdekeltségnövelő támogatás 2016.**

Az érdekeltségnövelő pályázatot *Magyarország 2016. évi központi költségvetéséről szóló 2015. évi C. törvény* szabályozza.

(3. melléklet/II. Helyi önkormányzatok felhalmozási célú költségvetési támogatásai/5. pont Közművelődési érdekeltségnövelő támogatás, muzeális intézmények szakmai támogatása)

Az előirányzatból a települési önkormányzat pályázati úton támogatást igényelhet az általa fenntartott vagy a vele kötött közművelődési megállapodás alapján működő közművelődési intézmény vagy közösségi színtér technikai, műszaki eszközállományának, berendezési tárgyainak gyarapítására, épületének karbantartására, felújítására. A támogatást az önkormányzatok által az egyes célok tekintetében vállalt önrész arányában kell megállapítani. Ha a települési önkormányzat a közművelődési támogatás érdekében vállalt önrészt csökkenti, akkor ezzel arányosan csökkentett összegű érdekeltségnövelő támogatásra jogosult.

A támogatás

aa) 60%-át a települési önkormányzat által fenntartott, továbbá a települési önkormányzattal kötött közművelődési megállapodás alapján működő, az ab) alpont hatálya alá nem tartozó intézmény vagy közösségi színtér után,

ab) 40%-át a települési önkormányzat által 2015. január 1-jét követően alapított közművelődési intézmény vagy közösségi színtér után

a települési önkormányzat által vállalt önrész arányában kell felosztani.

Ha igény hiányában az ab) alpont szerinti esetben maradvány keletkezik, azt az aa) alpont szerinti célra kell felhasználni.

A vállalt önrészt

− a társadalmi-gazdasági és infrastrukturális szempontból elmaradott, illetve az országos átlagot jelentősen meghaladó munkanélküliséggel sújtott települések jegyzékéről szóló kormányrendeletben meghatározott települések esetében, valamint

− a települési önkormányzat által 2015. január 1-jét követően alapított közművelődési intézmény vagy közösségi színtér esetében

háromszoros súllyal kell figyelembe venni a támogatás megállapításakor. A két feltétel együttes fennállása esetén a vállalt önrészt kilencszeres súllyal kell figyelembe venni.

Az arányossági számításnál az egy önkormányzatnál figyelembe vehető vállalt önrész nem haladhatja meg a pályázatot benyújtó valamennyi önkormányzat által 2016. évben vállalt önrészek összesített összegének 1,5%-át.

Nem részesülhet támogatásban az az önkormányzat, amelynél a vállalt önrész szerinti támogatás számított összege nem éri el a 100 000 forintot.

A támogatás szempontjából kizárólag a „Közművelődés - közösségi és társadalmi részvétel fejlesztése”, a „Közművelődés - hagyományos közösségi kulturális értékek gondozása”, a „Közművelődés - egész életre kiterjedő tanulás, amatőr művészetek” és a „Közművelődés - kulturális alapú gazdaságfejlesztés” kormányzati funkciókon elszámolt kiadások vehetők figyelembe.

**Kubinyi Ágoston Program**

A 2013-ig ALFA Program néven működő múzeumszakmai támogatási programban megvalósuló múzeumi modernizációs stratégia kulturális vidékfejlesztéssel összefüggő kiemelt **célja az önkormányzatok által fenntartott muzeális intézmények szakmai munkájának és infrastrukturális fejlesztésének támogatása**. A pályázat eredményeként a vidéki múzeumi hálózat intézményeiben példaértékű kiállítások nyíltak meg az ország legkülönbözőbb helyszínein, eddig közel 200 muzeális intézményben.

|  |  |
| --- | --- |
| *Év* | *Rendelkezésre álló keret* |
| 2008 | 227,2 MFt |
| 2009 | 227,2 MFt |
| 2010 | 227,2 MFt |
| 2011 | 227,2 MFt |
| 2012 | 166,4 MFt |
| 2013 | 300 MFt |
| 2014 | 340 MFt |
| 2015 | 370 MFt |